Lola egy régi barátjába szeretett bele - Élő adásban vallotta be - Hazai sztár | Femina
Lola szerelem vallomás
Lola elárult néhány információt új szerelméről.
Lola tavaly decemberben árulta el, hogy akkori vőlegényével, Bencével végleg szakítottak. Később kiderült, hogy az énekesnő azért fújta le az esküvőjüket, mert volt párja megcsalta őt egy másik lánnyal. Ennek ellenére hamar tovább tudott lépni, ráadásul a szerelem is rátalált ismét, egy régi barátjával kezdett el járni. Néhány részletet el is árult új kapcsolatáról a FEM3 Café mai adásában.
Már évek óta ismerték egymást
A 29 éves sztár, aki jelenleg csak úgy sugárzik a boldogságtól, elmondta, hogy teljesen normális párkapcsolatban él. Az élő adásban mutattak is Loláról és új párjáról egy közös fotót, melyen csak az ölelkező árnyékuk látszik, de a kép alján található szív mindent elárul. Kadlecsek Krisztián műsorvezető rá is kérdezett, hogy miért csak ilyen fotót töltött fel eddig a sztár a közösségi oldalára.
Árulkodó fotó került elő Lola közösségi oldaláról - egyelőre csak ennyi közös kép van a rejtélyes szerelméről.
- Valahogy megvan a bája, hogy valami csak a tiéd, vagy csak a tiétek. Ő nem közszereplő, szerintem ezt tiszteletben kell tartani. Nem azért nem mutatom meg, mert bármit titkolni kéne - magyarázta Lola, aki szerint jót is tesz a kapcsolatuknak az, hogy eddig nem mutatta meg a szerelmét.
Elárulta azt is, hogy már jó pár éve ismeri a párját, de semmi sem történt köztük sokáig, a kapcsolatuk csak most mélyült el igazán. Az énekesnőn egyébként látszik, hogy mennyire kiegyensúlyozott, a munka területén is minden rendben van, minden hétvégén jár koncertezni. Augusztusban tölti be a harmincadik évét, amit egy akusztikus koncerttel szeretne megünnepelni. Ősszel pedig várhatóan elkészül negyedik nagylemeze.
Király Viktor barátnője egy bikinis bombázó - Anita nagyon szexi modell